open-index/open-wikipedia-markdown huggingface dataset:
Ellesmere Port

**Ellesmere Port** er en stor industriby og lastehavn i distriktet Ellesmere Port and Neston, Cheshire, England. Byen ligger nord for Chester, og har 64&nbsp;100 innbyggere (2001). Byen ligger ikke langt fra grensen til Wales, og flere av byens innbyggere er walisere. 

## Beskrivelse
Byen er hovedsakelig industriell, og er dominert av Shells oljeraffineri på Stanlow og et tidligere ICI kjemisk verksted. Byen er også hjemsted for en Vauxhall Motors-fabrikk, hvor Vauxhall Astra produseres for Storbritannia. Det er noen turistattraksjoner bl.a. båtmuséet og «Blue Planet Aquarium».

## Historie
Byen Ellesmere Port ble stiftet som en utpost mot havet etter at Ellesmerekanalen ble bygget. Kanalen ble designet av William Jessop og Thomas Telford, for å binde sammen elvene Severn, Mersey og Dee. Bare Mersey og Dee ble bundet sammen, i 1795, forbindelsen til Severn ble aldri fullført. Kanalen ble forbundet til Mersey i en landsby med navnet Netherpool, og 'the basin' (trenger oversettelse) var kjent som Whitby Locks. 

Landsbyen Netherpool endret gradvis til «Port of Ellesmere», og fra det 19. århundre til Ellesmere Port. Det hadde vært bosetning i området siden Domesday Book ble skrevet. Mange av landsby- og stedsnavnene i området stammer fra gammelnorrønt, i likhet med store deler av Wirral-halvøya, som har vært bebodd av vikinger. 

Etter åpningen av Manchesterkanalen i 1894 og oljeraffineriet på Stanlow på 1920-tallet vokste byen slik at fikk Great & Little Sutton, Hooton, Whitby, Overpool og Rivacre som forsteder. I 1962 økte behovet for boliger enormt etter at Vauxhall Motors
åpnet fabrikk i Ellesmere Port.

De siste 20 årene har flere fabrikker stengt, og arbeidsplasser gått tapt, men befolkningen har økt og det har kommet mange nye butikker. Likevel er næringslivet i Ellesmere Port fortsatt basert på industri.

## Vennskapsbyer
, Reutlingen, Tyskland

## Kjente innbyggere
* John Prescott, gikk på skole i Ellesmere Port.
* Rob Jones

## Eksterne lenker
* 
* Ellesmere Port Standard (lokalavis)
* Båtmuseet 
* Blue Planet Aquarium
Aktiva

**Aktiva** (entallsform: **aktivum**; engelsk: *asset*) er et regnskapsmessig uttrykk for eiendeler eller rettigheter som har formuesverdi.

Eiendelene (aktiva) deles som hovedregel inn i anleggsmidler og omløpsmidler. Anleggsmidler deles videre inn i immaterielle eiendeler, varige driftsmidler og finansielle anleggsmidler.

I balanserapporten representerer aktivasiden debetsiden (plussiden), hvor eiendelene kan stilles opp side om side med passiva, som representerer kreditsiden (minussiden). I slik oppstilling ligger aktiva til venstre og passiva til høyre. Saldoen på ethvert nivå i regnskapet regnes ut ved å summere plussiden og trekke fra summen av minussiden.

## Se også
*Passiva

## Referanser
Gunnar Eggen

**Gunnar Eggen** (1946–2024) var en norsk travtrener og kusk med stall på Norges hovedbane Bjerke Travbane i Oslo fra 1973 til 2019.

I 1988 vant Eggen storløpet Oslo Grand Prix med varmblodshesten Sugarcane Hanover. Han vant også det mest kjente løpet, March of Dimes Trot med Sugarcane Hanover De stilte også til start i det svenske Elitloppet, der de kom på andreplass.

I minneordet etter hans død i oktober 2024 ble det skrevet at han hadde  seire, noe som gjør ham til tidenes nest mestvinnende norske kusk.

## Referanser


## Eksterne lenker
* Om Gunnar Eggen  fra Bjerkebanen
Guinea (region)

**Guinea** er en region i Afrika som ligger langs Guineabukta og nordover mot Sahel. Navnets opprinnelse er omdiskutert. Det kan være en forvanskning av *Djenné*, en handelsby ved elven Bani (en bielv til Øvre Niger); eller en forvanskning av berber-ordet for «svart», *aguinaou*.

Guinea var det første området sør for Sahara som begynte å handle med europeerne. Stor handel innenfor elfenben, gull og slaver førte til oppbygging av flere rike kongedømmer i regionen på 1700- og 1800-tallet. Store deler av Guinea ble ikke kolonisert av europeiske kolonimakter før slutten av 1800-tallet.

Guinea er ofte inndelt i Nedre Guinea og Øvre Guinea. Nedre Guinea er et av de mest tettet befolkede områdene i Afrika og omfatter sørlige Nigeria, Benin, Togo og Ghana. Øvre Guinea er mindre tett befolket og strekker seg fra Elfenbenskysten til Guinea-Bissau. Republikken Guinea bruker samme betegnelse for henholdsvis sin kyststripe og innland.

Europeiske handelsmenn delte inn Guinearegioen etter hovedeksportartikkel. Nigeria og den østlige delen av Benin fikk navnet Slavekysten. Det som i dag er Ghana ble omtalt som Gullkysten, et navn som senere ble tildelt en britisk koloni i området. Vest for dagens Ghana var Elfenbenskysten, som fremdeles er navnet på en selvstendig nasjon i samme område. Lengst vest lå Pepperkysten, et området hvor dagens Liberia og Sierra Leone er.

## Land beliggende i Guinea
*Benin
*Ekvatorial-Guinea
*Elfenbenskysten
*Ghana
*Guinea
*Guinea-Bissau
*Vestlige Kamerun
*Liberia
*Sørlige Nigeria
*Sierra Leone
*Togo

## Referanser
Seoul World Cup Stadium

**Seoul World Cup Stadium** er et fotballstadion i Sør-Koreas hovedstad Seoul. Stadionet ble bygd til fotball-VM 2002 i nevnte Sør-Korea og Japan. Stadionet har en kapasitet på 66&nbsp;704. Åpningskampen i VM og den ene semifinalen ble spilt her. 

## Kamper i VM 2002
* Gruppespill, 31. mai 2002:  &ndash;  0&ndash;1
* Gruppespill, 14. juni 2002:  &ndash;  3&ndash;0
* Semifinale, 25. juni 2002:  &ndash;  0&ndash;1

## Eksterne lenker
*
Jeonju World Cup Stadium

**Jeonju World Cup Stadium** er et fotballstadion i Jeonju i Sør-Korea som ble bygd til fotball-VM 2002 i Sør-Korea og Japan. Kapasiteten er på  og er hjemmebanen til det sørkoreanske fotballaget Jeonbuk FC. Stadionet ble offisielt åpnet 8. november 2001. Taket på stadionet er formet som en tradisjonell koreansk vifte.

## Kamper i VM 2002
*Gruppespill, 7. juni 2002:  &ndash;  3&ndash;1
*Gruppespill, 10. juni 2002:  &ndash;  4&ndash;0
*Åttendedelsfinale, 17. juni 2002:  &ndash;  0&ndash;2

## Bildegalleri

Jeonju WCS interior from away end.jpg|Hovedtribunen i 2024.
Jeonju World Cup Stadium 2016.jpg|Innsiden av stadion i 2016.
Jeonju World Cup stadium exterior.jpg|Utsiden av stadionet i 2024.
Aux. field of Jeonju World Cup Stadium.jpg|Treningsfelt ved siden av stadionet.


## Referanser


## Eksterne lenker
*
Tortola

**Tortola** er den største og mest befolkede øya tilhørende De britiske Jomfruøyer. Tortola har en befolkning på 23&nbsp;908 og øyas største by er Road Town, som også er hovedstad for De britiske Jomfruøyer. Høyeste fjell er Mount Sage på 530 moh.

## Eksterne lenker
* 
*  De britiske Jomfruøyers turistbyrås hjemmeside om Tortola
Stjernekammeret

**Stjernekammeret** (engelsk *Star Chamber*, latin *Camera stellata*) var en engelsk overdomstol, som satt ved det kongelige Palace of Westminster fram til 1641. Det besto av medlemmer av Det kongelige råd (*Privy Council*) foruten også dommere i vanlig lov (*Common law*), og kammeret supplerte aktivitetene til de sistnevnte domstolene, og billighetsretten (*Equity*) i både sivile som kriminelle saker. Kammeret ble opprettet for sikre rettferdig håndheving av loven mot prominente (adelige) mennesker, de vil si de som var så mektige at en ordinær rettsstol ikke ville makte å dømme dem. Rettssakene ved kammeret ble holdt i all hemmelighet med ingen tiltale, ingen rett til appell, ingen jury og ingen vitner. Bevis ble framført skriftlig. Over tid utviklet Stjernekammeret seg til et politisk våpen og ble et symbol på det motsatte av den opprinnelig ble opprettet for, misbruk av makt av det engelske monarki og hoffet.

Det ble feilaktig antatt at i 1487 ble en lov vedtatt som etablerte en særegen «Court of Star Chamber» for å behandle adelen. Imidlertid var den eneste lovgivning som ble vedtatt dette året i denne sammenhengen var å sette opp en domstol for å forhindre intimidasjon (skremming) av jurymedlemmene og for å forhindre opprettelse og opprettholdelse av private hæravdelinger av personer med høy rang. Det synes som dette gikk ut av bruk ved 1509 og hadde ingen forbindelse med senere rettssaler for Stjernekammeret som hadde som hovedformål å høre politisk saker innenfor ærekrenkelser og forræderi.

I moderne bruk i England har juridiske eller administrative nemnder med strenge og vilkårlige avgjørelser og hemmelighetsfull møter tidvis blitt karakterisert, i metaforisk forstand, for «stjernekammere».

Nemnden bak Stjernekammeret tok sitt fra «Star Chamber» eller «Starred Chamber», i seg selv fysiske rom som ble bygget under regimet til kong Edvard II av England for de særskilt møtene til kongens råd, skjønt opprinnelsen til navnet for rommet i seg selv er uklart.

Den første referansen til kammeret er i 1398 som *Sterred chambr*e; det mer vanlige formen for navnet opptrer i 1422 som *le Sterne-chamere*. Begge formene opptrer gjennom hele 1400-tallet med *Sterred Chambre* som det siste dokumenterte ved benevnelse i loven Act of Supremacy (1543). Ingen opplagt etymologi har blitt funnet for navnet på kammeret; den mest vanlige forklaringen, datert til slutten av 1500-tallet, er at *«because at the first all the roofe thereof was decked with images of starres gilted»*, altså at alle takene der var dekket med bilder av gylne stjerner. Mens det er ingen dokumenterte bevis for at rommene var dekorert på dette vis, er det likevel blitt stående som den mest sannsynlige forklaringen av redaktørene av Oxford English Dictionary.

## Referanser
Den filippinske hæren

**Den filippinske hæren** (filippinsk: Hukbong Katihan ng Pilipinas) er Filippinenes bakkestyrker. Hæren teller ca. 130&nbsp;000 soldater, og hærsjef er kommanderende general for hæren, generalmajor Romeo Tolentino. 
Hæren består av 12 kampavdelinger.

## Historie
Den filippinske hæren ble opprettet 22. mars 1897, et år etter at det brøt ut kamphandlinger mellom filippinske og spanske styrker.

12. juni 1898 erklærte general Emilio Aguinaldo Filippinenes uavhengighet fra Spania og satte seg selv inn som president. Året etter brøt det ut krig mellom Filippinene og USA, den filippinske hæren ble da tvunget til å rømme fra stilling til stilling, og til slutt ble hæren oppløst. I november 1935, i forbindelse med etableringen av det filippinske samveldet, ba president Manuel L. Quezon USAs øverstkommanderende på Filippinene, general Douglas MacArthur om at det ble utarbeidet en egen forsvarsplan for Filippinene. Få dager senere trådte den nasjonale forsvarspakt i kraft, og dannet den filippinske hæren, som da ble underlagt USAs øverstkommanderende på Filippinene.

## Grader

## Avdelinger
*1. infanteridivisjon "Tabak"
*2. infanteridivisjon "Jungle Fighter"
*3. infanteridivisjon
*4. infanteridivisjon
*5. infanteridivisjon
*6. infanteridivisjon
*7. infanteridivisjon
*8. infanteridivisjon
*9. infanteridivisjon
*10. infanteridivisjon (divisjonen er under oppsetning) 
*Lett panserdivisjon
*Hærens Reservekommando

## Utstyr
* FV101 Alvis Scorpion (Lett stridsvogn) – 41 
* AIFV (Pansret personellkjøretøy) – 85 
* M113 (Pansret personellkjøretøy) 
* GKN Simba (Pansret personellkjøretøy) – 150 
* V-100/V-150 Cadillac Gage Commando (Pansret personellkjøretøy) – 165 
* Humvee (Feltvogn)

## Eksterne lenker
*
Bregenz (distrikt)

**Distriktet Bregenz** er et det nordligste forvaltningsdistriktet i Vorarlberg. Det omfatter dermed Østerrikes del av Bodensjøen, delstatshovedstaden Bregenz (som også er distriktets forvaltningssted) og bl.a. landskapet Bregenzerwald. Distriktet grenser til Tyskland (Baden-Württemberg og Bayern) i nord og Sveits (St. Gallen) i vest. Nabodistriktene er Dornbirn og Feldkirch i vest, Bludenz i syd samt Reutte (Tirol) i øst.

## Kommuner
Distriktet Bregenz har 40 kommuner (innbyggertall per 2006 i parentes):
Bludenz (distrikt)

**Distriktet Bludenz** er et forvaltningsdistrikt i Vorarlberg som utgjør hele den sydlige halvparten av delstaten. Den grenser til distriktene Feldkirch og Bregenz i nord, Reutte og Landeck (begge Tirol) i øst samt til Sveits (Graubünden) i sydvest og Liechtenstein i vest.

## Kommuner
Distriktet Bludenz har 29 kommuner (innbyggertall per 2006 i parentes):
Realfilm

**Realfilm** er all film som ikke er animasjonsfilm. Realfilm er vanligvis tatt opp i normal hastighet med tradisjonell filmteknikk og viser bevegelige bilder av levende skuespillere og virkeligheten slik den utspiller seg under filmopptaket. 

Realfilm kalles ofte *live-action* på engelsk. Begrepet *Live action* brukes ofte for å beskrive en film når den er basert på en tegneserie eller en animasjonsfilm. 

## Realfilm og animasjon
Spesialeffekter i film og lek med realfilmen begynte svært tidlig i filmhistorien. Den gang var den fotografiske teknikken som kunne lage «levende bilder», og de visuelle effektene ofte like viktige som selve innholdet og historien i filmene. Et kjent eksempel er Georges Méliès' kortfilm *[[Reisen til månen]]* (*Le Voyage dans la lune*) fra 1902 der Jules Vernes fantastiske historie delvis gjengis som animasjon.

I 1915 utviklet animasjonsfilmpioneren Max Fleischer rotoskopet for å kunne tegne av realfilm med virkelige skuespillere og gjenstander bilde for bilde og dermed lage mer virkelighetstro bevegelser i en tegnefilm. Apparatet og teknikken ble blant annet brukt for å tegne Snøhvit-figuren i Walt Disneys tegnefilm Snehvit og de syv dverger fra 1937.

Flere filmer inneholder scener der realfilm er blandet med animasjonsfilm slik at levende skuespillere kan samhandle med animerte figurer. Dette gjelder for eksempel Disneys *[[Mary Poppins]]* fra 1963 og *[[Hvem lurte Roger Rabbit?]]* fra 1988. I enda flere spillefilmer er realfilm blitt kombinert med animasjon av tredimensjonale objekter i stop-motion-teknikk. Denne teknikken kan brukes for å skape liv i fantasivesener og monstre eller for å oppnå andre spesialeffekter. Klassiske eksempler er *[[King Kong]]* fra 1933 der scener med kjempegorillaen er utført som dokkefilm og klippes inn mellom realfilm-opptakene ellers i filmen, og eventyrfilmen *[[Sinbad, sjøfareren|The 7th Voyage of Sinbad]]* fra 1958 der virkelige skuespillerne tilsynelatende slåss mot en rekke monstre i en teknikk som ble markedsført som *dynamation*.

Også dukkefilmer, som Jim Hensons The Dark Crystal fra 1982 eller Team America: World Police fra 2004, kan lages som realfilm, som et alternativ til dukkefilmer som baserer seg på stop motion.

Fra 1990-årene har dataanimasjon (CGI) stadig oftere inngått sammen med realfilm i vanlige spillefilmer. En av de tidlige filmene med denne teknikken var actioneventyret *[[Jurassic Park (film)|Jurassic Park]]* fra 1993 der «levende» dinosaurer løper gjennom landskapet med virkelige skuespillere. En variant av CGI er motion capture-teknikken, på engelsk også kalt *motion tracking* eller forkortet *mocap*, der bevegelsene hos en virkelig person blir registrert digitalt for deretter å bli overført til en dataskapt figur som dermed får livaktige bevegelser. Teknikken brukes både i videospill og i filmer, for eksempel i filmene om Ringenes Herre der en levende skuespiller spilte bevegelsene til den dataskapte Gollum.

Blandingsformene med dataanimasjon og tradisjonell film blir oftest betegnet som realfilm.

## Se også
*Animasjonsfilm
Primus inter pares

**Primus inter pares** (gresk: Πρῶτος μεταξὺ ἴσων, *prōtos metaxỳ ísōn*) er et latinsk uttrykk for «den fremste (første) blant likemenn». Det er en funksjonsbeskrivelse som brukes om den som er anerkjent som leder eller talerør for en gruppe, men som ikke har høyere rang eller nødvendigvis instruksjonsmyndighet over resten av gruppen.

Et eksempel er kardinalkollegiet i den katolske kirke, der dekanen som *primus inter pares* har noen representative og koordinerende oppgaver, men uten å være overordnet de andre kardinalene i egentlig forstand. Et annet eksempel er universiteter, der verv som rektor og dekan tradisjonelt gjerne er ansett som et administrativt og representativt tilleggsansvar for professorer som innehar vervene, men uten at de står over de andre professorene i rang. Begrepet kan også brukes om situasjoner der lederskapet har et uformelt preg og der personen ikke har annen myndighet over sine likemenn enn den som følger av vedkommendes anerkjennelse i gruppen, som kan skyldes ansiennitet, alder eller tradisjon. I de lutherske folkekirkene i Norden brukes uttrykket som en beskrivelse av at erkebiskopen (Sverige og Finland) eller den ledende biskopen (Danmark og Norge) er en symbolsk leder som ikke er kirkerettslig overordnet de andre biskopene.

I George Orwells politisk-allegoriske romanen *[[Kamerat Napoleon]]* (engelsk originaltittel *Animal Farm*), utgitt 1945, fremmes det et motto: «Alle er like, men noen er mer like enn andre». Det er en variant av «den fremste blant likemenn»

## Referanser


## Se også
* Preses i Bispemøtet
Glasgow internasjonale lufthavn

**Glasgow internasjonale lufthavn** (IATA: **GLA**, ICAO: **EGPF**) ligger omkring tretten kilometer vest for Glasgow sentrum, nær byene Paisley og Renfrew i Renfrewshire. Den er Skottlands travleste flyplass, og den sjette travleste i Storbritannia i 2005. Den var også den første flyplassen i Skottland som håndterte over en million passasjerer i løpet av en måned. 

Lufthavnen er en navflypass for Loganair, Easyjet og Flyglobespan.

## Ruter og selskaper

* Aer Lingus (Dublin)
* Air Malta (Malta)
* bmi regional (København, Leeds/Bradford, Manchester)
* bmibaby (Birmingham, Cardiff, East Midlands)
* British Airways (London-Gatwick, London-Heathrow)
** flys av Loganair (Barra, Benbecula, Campbeltown, Islay, Isle of Man, Kirkwall, Londonderry, Stornoway, Sumburgh, Tiree)
** flys av BA CityFlyer (London-City)
* easyJet (Alicante, Belfast-International, Berlin-Schönefeld, Bristol, Geneva, Ibiza, London-Gatwick, London-Luton, London-Stansted, Málaga, Palma de Mallorca)
* Emirates (Dubai)
* Flybe (Belfast-City, Birmingham, Exeter, Guernsey, Jersey, Manchester, Norwich, Southampton)
* Flyglobespan (Alicante, Athen, Barcelona, Boston, Calgary, Faro, Fuerteventura, Heraklion, Ibiza, Lanzarote, Mahon, Málaga, Palma de Mallorca, Paphos, Pula, Orlando-Sanford, Tenerife-South, Toronto-Hamilton, Vancouver] 
* Icelandair (Reykjavík-Keflavík)
* KLM (Amsterdam)
** flys av KLM Cityhopper (Amsterdam)
* Pakistan International Airlines (Lahore)
* Pegasus Airlines (Tyrkia *sommerrute*)
* Scandinavian Airlines System (Stockholm-Arlanda)
* Thomsonfly (Palma de Mallorca)
* Virgin Atlantic (Orlando) *sommerrute*
* Zoom Airlines (Calgary, Halifax [*sommerrute*], Ottawa [*sommerrute*], Toronto-Pearson, Vancouver)

## Terrorangrep

## Eksterne lenker
* 
* Glasgow lufthavn på World Aero Data  *(engelsk)*
* «Glasgow airport news stories» på UK Airports *(engelsk)*
*  (engelsk)
Opptog

**Opptog**, **parade** eller **prosesjon** (ofte bare *tog*) er navn på festlige og gjerne pyntede rekker av mennesker og kjøretøyer som beveger seg langs en rute, hvor publikum kan stå og se de forskjellige innslagene.

Prosesjon har egen underartikkel, se Prosesjon.

Ofte har man opptog, parade eller prosesjon for å markere en feiring, høytid, militær styrke eller kulturell begivenhet. Vanlig forekomst er ved nasjonale (17. mai), internasjonale (1. mai) merkedager eller religiøse høytider. Noen av disse (*Carne Vale* er blitt til karneval), har fått betydning uavhengig av opprinnelsen.

Innslagene har gjerne vært lenge under planlegging, oppbygging og utførelse – i de mest ekstreme tilfellene i flere år. Paradene kan være årvisse, men noen vil ikke være på samme dato eller sted hvert år. Temaene kan være faste, som en «blumencorso»(blomsterparade) eller variere over et grunntema. Graden av mekanisering kan variere fra olympisk innmarsj til bil- og motorsykkelparader.

## I Norge
I Norge har man en rekke opptog, parade eller prosesjon, den meste kjente er kanskje barnetoget 17.mai. Også avgangselever på videregående skoler markerer slutten med egne opptog, russetog, med russ og kjøretøy. Andre er 1.mai tog som går i større byer, men tidligere var vanlige over alt i landet. Prideparader har i nyere tid blitt mer og mer vanlig rundt i landet. Militærparader er sjeldne i Norge, men forekommer ved kongebesøk, statsbesøk og enkelte jubileer. Vaktparaden ved Slottet i Oslo arrangeres fra april til september av Hans Majestet Kongens Garde, Forsvarets stabsmusikkorps og Kongelige Norske Marines Musikkorps. Katolske menigheter i Norge arrangerer prosesjoner ved Corpus Christi og Maria-fester.

En rekke bil organisasjoner holder årlige bilopptog, Cruise Nights og paraderi forbindelse med utstillingen. Skip og båter kan også benyttes i parader som innseilingen av Tall Ships Race-deltakere.

## Kjente opptog
* Kumbh Mela i India (Prayagraj, Haridwar, Ujjain, Nashik), religiøs pilgrimsprosesjon
* Macy’s Thanksgiving Day Parade i New York, en blanding av høytid og kommersielt opptog
* Pasadena Rose Parade i California, blomster- og nyttårsparade
* Mardi Gras-paraden i New Orleans, opptog med flåter, kostymer, musikk og dans
* Karnevalsparadene i flere byer i Sør-Amerika, den største er karnevalet i Rio de Janeiro paraden
* Notting Hill Carnival Parade i London, karibisk kulturfestival
* Quebec Winter Carnival Parade i Quebec, vinterfestival
* Oktoberfest parade i München, ølfestival
* St. Patrick’s-parader i Dublin, arrangeres hvert år til minne om Irlands skytshelgen St. Patrick
* Bloemencorso Zundert i Zundert, blomsterparade
* Helgenparader i katolske land
* Militærparader som Victory Day Parade i Moskva, National Day Parade i Beijing, Bastille Day Parade i Paris og Parader på Kim Il-sung-plasseni Pyongyang
* Første maitog og -parader i flere land
* Nasjonaldagsparader i flere land

## Se også
* Marsjering
* Prosesjon
* Gravfølge
* Karneval
* Mardi Gras
* Nasjonaldag

## Referanser


## Eksterne lenker
*
Pinzgau

**Pinzgau** er et landskap i den østerrikske delstaten Salzburg som består av de øverste dalførene til elvene Salzach og Saalach. Landskapet er sammenfallende med delstatens største og vestligste forvaltningsdistrikt, **distriktet Zell am See**.

Dalen til Salzach (*Ober*- og *Unterpinzgau*, dvs. Øvre og Nedre Pinzgau) strekker seg i vest&ndash;østlig retning. Den avgrenses av Hohe Tauern med noen av Østerrikes høyeste fjell i syd (3798&nbsp;moh. i Großglockner) og av Kitzbühel-Alpene og Salzburger Schieferalpen i nord. Hohe Tauern danner landskapets sydgrense mot Syd-Tirol (distriktet Pustertal, Øst-Tirol (distriktet Lienz) og Kärnten (distriktet Spittal). Nord for Salzburger Schieferalpen grenser Pinzgau til Bayern. Via Gerlospasset øverst og lengst vest i dalen er den forbundet med Zillertal i Tirol (distriktet Schwaz). I øst fortsetter Salzach inn i nabolandskapet Pongau (distriktet St. Johann).

Dalen til Saalach (*Mitterpinzgau*, dvs. Mellom-Pinzgau) ligger på nordsiden av Kitzbühel-Alpene og grenser i øst mot Salzburger Schieferalpen og Berchtesgaden-Alpene. Dalen er først parallell med Salzach (dvs. vest&ndash;østlig retning), men svinger nordover i nærheten av innsjøen Zeller See. Saalach forlater Pinzgau lengst i nord ved grensen til Bayern. I vest grenser dalen til Tirols distrikt Kitzbühel.

Dalene til Salzach og Saalach møtes ved Zeller See. Ved vestbredden av denne innsjøen ligger distriktets forvaltningssted, Zell am See. Vannskillet mellom elvene går litt nord for innsjøen, men er ikke markert gjennom noen fjellpass eller åser. Her passerer da også jernbanelinja mellom det østlige (Salzburg, Graz, Wien) og vestlige Østerrike (Innsbruck, Bregenz).

Andre viktige trafikkforbindelser er
* Thurnpasset mellom Oberpinzgau ved Mittersill og Kitzbühel (Nord-Tirol) mot nord;
* Felbertauerntunnelen mellom Mittersill og Matrei (Øst-Tirol) mot syd;
* Großglocknerveien mellom Unterpinzgau ved Bruck og Heiligenblut (Kärnten) mot syd;
* Grießenpasset mellom Mitterpinzgau ved Saalfelden og St. Johann (Nord-Tirol) mot vest.

## Kommuner
Pinzgau har 28 kommuner:
Ivar Lindal

**Ivar Lindal** (født 25. februar 1964) er en norsk politiker (KrF) som var ordfører i Lindesnes kommune fra 1999 til 2011.

Lindal var en pådriver for å få bygget Spangereidkanalen for å få større aktivitet i kommunen. 

Lindal har studert ved Universitetet i Tromsø og har også kurs innen økonomi og ledelse. Han ble siden næringssjef i Lyngdal kommune.

## Referanser
Plystring

**Plystring** er fremstillingen av lyd ved å la en konstant luftstrøm fare gjennom munnen. Luften blir tilpasset av tungen, leppene, tennene, eller fingrene til å lage turbulens, og munnhulen fungerer som et resonanskammer til å forsterke lyden. Plystring kan også bli laget av hendene, ved hjelp av et instrument (dommerfløyte) eller et gresstrå.

Hos mennesker blir plystring ofte brukt til å etterligne melodier eller andre lyder, eller i andre tilfeller lage egne melodisnutter.  Der Toots Thielemans plystrer et overlegg på sin gitarsolo, vil Roger Whittaker plystre en solo. Plystring kan også brukes til å kommunisere mellom to eller flere mennesker. I fotballkamper blir for eksempel kampen styrt av en fotballdommer med dommerfløyte, konduktøren på et tog blåser i fløyta når toget er klart for avgang, en type plystring kan signalisere at noen er tiltrekkende, mens et annet toneleie kan gi signal om positiv overraskelse eller forbauselse. Noen dyr bruker også plystring for å kommunisere.

## Plystrespråk

Plystrespråk er kommunikasjon gjennom plystring og det er anslått at det finnes rundt 60 plystrespråk. Hvor velutviklede de er varierer mellom språkene.

Den kanariske øyen La Gomera er kjent for plystespråket silbo gomero. Det er mulig å kommunisere på denne måten over en avstand på 3&nbsp;km., og derfor antas det at språket ble utviklet. På La Gomera er det blant annet mange høye fjell og store avstander mellom innbyggerne. EU har godkjent silbo gomero som et eget offisielt språk og ikke bare en kommunikasjonsform. I tillegg har de gitt pengestøtte for å unngå at språket skal bli utryddet og er en del av undervisningen på skolen. Plystrespråket ble også regnet som unikt og veldig annerledes fra språk flest i verden av EU.

## Se også
* Artikler om enkeltplystrere*
*[[Plystrespråk]]
*[[Silbo gomero|Silbo Gomero]]

== Referanser ==
<references />

==Eksterne lenker==
* 
* *All you need to know about Silbo Gomero. Besøkt 08. august 2019.''
Hjemfall

**Hjemfall** er et juridisk begrep som brukes om tilfeller der eiendom «faller tilbake» vederlagsfritt til den opprinnelige eier; normalt det offentlige i form av staten eller kronen.

## Hjemfall i Norge
I europeisk sammenheng er det et særtrekk at norsk lov tillater privat eierskap av fallrettigheter. Hjemfall er en del av de norske konsesjonslovene, innført for å hindre at utenlandsk storkapital fikk kontroll over den norske vannkraften. Hjemfallsrett ble innført i Norge i 1909 og skapte stor strid. I 1918 fastsatte Norges Høyesterett ved plenumsdom at hjemfallsretten ikke var grunnlovsstridig.

Hjemfallsordningen for vannkraftproduksjon i Norge er en regel om at eierskapet går vederlagsfritt tilbake til staten ved endt konsesjonsperiode. Konsesjonsperioden var fra 1917 maksimalt 50 år, utvidet til 60 år i 1969, og fra 2007 igjen utvidet til 75 år. Denne regelen gjelder kun for private eiere, mens kommunale og fylkeskommunale eiere ikke har noen tilbakeleveringsplikt.

I 2001 skrev ESA et brev om at hjemfallsretten var i strid med EØS-avtalens artikkel 31 om etableringsrett og artikkel 40 om kapitalbevegelighet. Regjeringens svar var at forvaltningen av norske naturressurser faller utenfor EØS-avtalens virkeområde. Likevel ble det igangsatt en offentlig utredning, ferdigstilt i 2004.

I juni 2007 fastslo EFTA-domstolen at forskjellsbehandling av offentlige og private vannkrafteiere var i strid med EØS-reglene. I august 2007 vedtok regjeringen en provisorisk anordning for å bringe hjemfallsordningen i samsvar med dommen i EFTA-domstolen og EØS-avtalen, inntil Stortinget kan foreta de nødvendige lovendringer. I anordningen videreføres det grunnleggende prinsippet om offentlig eierskap til landets vannkraftressurser på statlig, fylkeskommunalt og kommunalt nivå. Det vil ikke lenger bli gitt konsesjoner til private for erverv av vannfall og kraftverk, men private kan fortsatt eie inntil en tredjedel av offentlig eide vannkraftverk.

## Referanser


## Eksterne lenker
* Artikkel om hjemfallsretten som sentral del av Konsesjonslovene, av historikeren Svein Ivar Angell
Hekk

En **hekk** er en rekke med nærtstående busker og tresorter, plantet og vedlikeholdt slik at de former en barriere eller for å markere en grense på et område. Hekker brukes også til pynt, parker, hager og mye mer.

## Litteratur
* Pollard, E., Hooper, M.D. and Moore, N.W. (1974). *Hedges*. London: Collins.
* Rackham, Oliver (1986). *The History of the Countryside*. London: J.M. Dent and Sons Ltd.
*Alan Brooks and Elizabeth Agate: ''Hedging'', British Trust for Conservation Volunteers, ISBN 0-946752-17-6
*
Jimmy Engoulvent

**Jimmy Engoulvent** (født 7. desember 1979 i Le Mans) er en fransk syklist.

## Meritter

;2002
:2.-plass, Prix de Lillers
;2003
:2b. etappe, Tour de la Somme
;2004
:3.-plass sammenlagt, Tour du Poitou-Charentes
;2005
:3.-plass, Cholet-Pays de Loire
;2006
:3. etappe (TTT), Tour Méditerranéen
:3.-plass sammenlagt, Tour de Picardie
;2007
:Prologen, La Tropicale Amissa Bongo
:Prologen, Luxembourg rundt
;2008
:3.-plass, GP Denain
:4. etappe, Tour Ivoirien de la Paix
;2009
:2. etappe, Firedagers i Dunkerque
:4. etappe, Tour of Alsace
:3. etappe, Circuito Montañés
:4. etappe, Tour de Gironde
:5. etappe, Tour de Bretagne
:3. etappe, Circuit de la Sarthe
:2. etappe, Les 3 Jours de Vaucluse
;2010
:Sammenlagt og 3. etappe, Tour du Poitou-Charentes
:Prologen, Luxembourg rundt
:Prologen, Boucles de la Mayenne
:Prologen, Volta a Portugal
;2011
:Prologen, Vuelta a Andalucía
;2012
:Sammenlagt og 3. etappe, Firedagers i Dunkerque
:Prologen, Luxembourg rundt
;2013
:Prologen, Tour de Luxembourg
;2014
:5. etappe, Firedagers i Dunkerque
:1. etappe, Boucles de la Mayenne

## Referanser


## Eksterne lenker
* 
*
Barbara Lee

**Barbara Jean Lee** (født 16. juli 1946 i El Paso, Texas) er representant for  Det demokratiske parti i USA.

Hun er mest kjent for å være den eneste representant i Kongressen som stemte mot invasjonen av Afghanistan i 2001. Hun har også vært et skarp kritiker av krigen i Irak. Dette har gjort henne til en helt i fredsbevegelsen.

## Referanser


## Eksterne lenker
* 
* 
*
Bitrate

**Bitrate** er et begrep innen telekommunikasjon og digitale medier, det angir hvor mange bits som overføres eller behandles per tidsenhet. 

Bitraten uttrykkes ofte i kilobit per sekund, kbps. Den er viktig i blant annet behandling av digital musikk og video; desto høyere bitrate det er på f.eks. en musikkfil, desto høyere kvalitet er det på lyden fordi det overføres mer informasjon per sekund. Hvis man må klare seg men mindre informasjon (lav bitrate) vil det gå ut over kvaliteten på lyden. Det samme gjelder for video; en videosnutt med lav bitrate vil bli kornete og grumsete og få store firkantede blokker i bildet.

Forskjellige kodeker stiller ulike krav til bitrate. Med det populære mp3-formatet kan man velge mellom bitrater mellom 16-320 kbps (kilobit per sekund). De mest vanlige bitratene er 128 kbps (grei kvalitet), 192 kbps (god kvalitet) og 320 kbps (meget høy kvalitet). For mp3-formatet går det en grense ved en bitrate på ca. 200 kbps; over dette er det vanskelig å høre forskjell på forskjellige kvalitetsnivåer.

DVD-filmer har en bitrate på maksimalt 9800 kbps for video.

Det har med tiden kommet flere moderne kodeker som kan klare seg med lavere bitrate enn gamle formater, og gi samme kvalitet. Et eksempel er H.264/AVC som er cirka dobbelt så effektiv som MPEG-2, som er den vanligste kodeken for video og brukes bla. av DVD-video og digitale TV-signaler. Det har blitt bestemt at det digitale bakkenettet som kommer i Norge i løpet av året skal benytte H.264/AVC-koding av videosignalene.

Et annet eksempel er lydformatet AAC, som særlig Apple har vært aktive med å fremheve som et bedre alternativ enn mp3 for å ha digital musikk i. Dette er riktig; aac gir samme kvalitet som mp3, men med 30% lavere bitrate, og det høres spesielt tydelig ved lave bitrater.

## Les mer
*Kodek
*MPEG
*Digitalt bakkenett

## Referanser
Uff da!

**Uff da!** er et norsk uttrykk eller utrop som brukes for å uttrykke følelser når man har sett eller hørt om en vond og/eller uheldig hendelse. Det ble adoptert av norsk-amerikanere på 1800-tallet og brukes i USA den dag i dag.

Noen ganger staver amerikanerne det oof-da, oofda, oof-dah, oofdah, huffda, uff-da, uffda, uff-dah, ufda, ufdah eller uf daa.

Man har tilsvarende på andre språk, engelsk oof, nederlandsk oef og tysk uff.

Uttrykket er hovedsakelig utbredt i de øvre nordvestområdene av USA. Her finner man alt fra matvarekjeder til bryggeri, chips og vodka som bærer navnet *Uff da* på sine produkter.

* Uff-Da Airport, som ligger i Stoughton (Wisconsin)
* Uffda Fest!, en årlig begivenhet holdt i Spring Grove (Minnesota)
* Uff Da Days, en årlig begivenhet holdt i  Ostrander (Minnesota)
* Uffda Day Fall Festival, en årlig begivenhet holdt i  Rutland (North Dakota)
* Uff Da Travelers 
* Uff Da Hill Road, Eastsound (Washington)
* Northwest Uff Da Lane, Silverdale (Washington)
* Uffda Drive, Condon (Montana)
* Uffda Road, Whitehall (Montana)
* Uffda Lane Northeast, Bemidji (Minnesota)

## Referanser
Kasbah

**Kasbah** (eller **qassabah**, arabisk: "القصبة") er en type medina, islamsk by eller festning. Kasbahen var bostedet til den lokale lederen, og fungerte også som forsvar når byen ble angrepet. En kasbah har høye murer som vanligvis ikke har noen vinduer. Iblant ble de bygd på en høyde for å gjøre dem lettere å forsvare, og ble ofte plassert i nærheten av en havn. Å få bygd en kasbah var et tegn på velstand blant visse familier i byen. Nesten alle islamske byer hadde sin egen kasbah. Det var ofte nødvendig for at byen skulle overleve.

Algers kasbah er vernet som verdensarvminne.
Liste over skoler i Eidsvoll

**Liste over skoler i [[Eidsvoll kommune]].**

Kommunen hadde 2.527 elever i grunnskolen fordelt på sju barneskoler, (1 – 7), to ungdomsskoler, (8 -10) og en kombinert skole, (1 –10) pr. 1. okt. 2006. Kommunen har også en videregående skole.

## Videregående skoler
* **Eidsvoll videregående skole**.
:videregående skole med ca. 670 elever


Fil:Eidsvoll videregående skole 2007.jpg|**Eidsvoll videregående skole**
Fil:Eidsvoll videregående skole b 2007.jpg|**Eidsvoll videregående skole** Med "Fløytespiller" av Sivert Donali i forgrunnen.


## Ungdomsskoler
* **[[Råholt ungdomsskole]]**
:Ungdomsskole med 400 elever.

* **[[Vilberg ungdomsskole]]**
:Ungdomsskole med ca. 340 elever.

Fil:Vilberg ungdomsskole2007.jpg|**Vilberg ungdomsskole**
Fil:Råholt ungdomsskole 2007.jpg|**Råholt ungdomsskole**


## Barneskoler
* **[[Bønsmoen skole]]**
:Under rehabilitering.

* **[[Dal skole]]**
:Barneskole med ca. 310 elever.

* **[[Eidsvoll Verk skole]]**
:Barneskole med ca. 250 elever.

* **[[Finstad skole (Eidsvoll)|Finstad skole]]**
:Barneskole med ca. 90 elever.

* **[[Langset skole]]**
:Barneskole med ca. 180 elever.

* **[[Råholt skole]]**
:Barneskole med ca. 370 elever.

* **[[Vilberg skole (Eidsvoll)|Vilberg skole]]**
:Barneskole med ca. 370 elever.

* **[[Ås skole]]**
:Barneskole med ca. 175 elever.

Fil:Vilberg skole2007.jpg|**Vilberg skole**
Fil:Dal skole 2007.jpg|**Dal skole**


## Kombinert barne- og ungdomsskoler
* **[[Feiring skole]]**
:Barne- og ungdomsskole  med ca. 110 elever.

## Andre skoletilbud
* **[[Steinerskolen Eidsvoll]]**


Fil:Steinerskolen_Eidsvoll_2015.jpg|**Steinerskolen Eidsvoll**
Slettafossen

**Slettafossen** er en foss i elva Rauma, litt sør for Verma (oppstrøms) i Romsdalen i Møre og Romsdal. Fossen renner i et juv (anslått til 25-30 meter dypt), i et smalt parti av elva. Den har et fall på rundt 18 meter og strekker seg 125 meter langs elven. Gjennomsnittlig vannføring er 2,3 m3/s. To kilometer lenger nede er Vermafossen der Verma renner ut i hovedelven.

Det er anlagt parkeringsplass med rasteplass. Fossen kan ses fra flere utkikkssteder, samt fra brua som går over fossen. Welle-Strand beskriver fossen som Romsdalens mektigste og vakreste. Rauma er lakseførende nesten oppunder Slettafossen, 40 km fra fjorden.

Det har lenge vært en gangbro av grove stokker over fossen (trolig fra tidlig 1800-tall, opprinnelig uten rekkverk. I 1871 bevilget Den norske turistforening midler til en veiviser (informasjonstavle) ved fossen. I 1876 ble det bygget ny bro i samarbeid mellom lensmannen, Turistforeningen og gårdbrukerne. I 1929 ble det bygget ny bro med bistand av jernbanen. Knud Knudsen fotograferte fossen i 1881 og med en person plassert på broen. Dette var gjort bevisst for å forsterke opplevelsen av fossen og juvet ved å vise det lille mennesket i stor natur og for å skape drama i bildet ved å plassere personen i en farlig situasjon. Kong Haakon VII ble fotografert ved på broen i 1906 og bildet utgitt som postkort.

Rauma med Ulvåa ble vurdert bygget ut til vannkraft og det ville ha medført 40 % redusert vannføring i fossen.

Jakob Henning Vetlesen var fut i Romsdal på 1800-tallet og skrev fortellingen «Slettafossen» som inngikk i folkelivsskildringen *Mellem Fjeldene* (1861).

Elvenavnet Rauma, «raumr», drønnende foss, kan komme denne fossen. 

## Bildegalleri

Fil:No. 89. Norge. Slettafossen i Romsdalen - no-nb digifoto 20150630 00031 bldsa fFA00368 (cropped).jpg|Foto: Marcus Selmer (før 1870)
Fil:41 Kroningsreisen Ved Slettefossen - no-nb digifoto 20160209 00493 bldsa PK15440 (cropped).jpg|Kong Haakon VII besøker Slettafossen under kroningsreisen, gjengitt på postkort
Fil:Slettafoss4-Romsdal.jpg
Fil:Slettafossen 2011.jpg
Fil:Slettafossen.webm|Video

## Referanser


## Eksterne lenker
* - Bilde
Døntfjellet

**Døntfjellet** er et fjell i Rauma kommune i Møre og Romsdal. Det ligger nordvest for Verma i Romsdalen og har en høyde på 1&nbsp;191 meter over havet.

Fra Romsdalen reiser nord- og østveggen seg stupbratt fra omtrent 130 moh. På vestsiden av toppen ligger Døntebotn (ca. 1&nbsp;000 moh), en U-formet dal med mange små fjellvann. Herfra renner Døntelva med Døntefossen, utfor kanten av fjellplatået og ned i Romsdalen.

## Se også
*Dønttinden

## Referanser
Torstein Owe

**Torstein Gottfred Engelhart Hübert Owe** (født 19. august 1953) er en lokalpolitiker (SV) fra Eidsvoll. Han har vært varaordfører i Eidsvoll og  var partiets ordførerkandidat ved kommunevalget i 2007.

Han har tidligere vært leder og styremedlem i lokallaget. Til daglig arbeider han som barnehagestyrer.

Han er også opphavet til rosarussen, som en markering av siste året i barnehagen.

## Eksterne lenker
* Eidsvoll kommune
* Eidsvoll SV
Ytre Sula

**Ytre Sula** (også kalt *Husøy*) er ei øy i Solund kommune, ved munningen av Sognefjorden. Øya har et areal på .

## Referanser
Jøa

**Jøa** er ei øy i Namsos kommune i Trøndelag. Øya har et flateinnhold på 55,13&nbsp;km², og det høyeste punktet er Moldvikfjellet i nordøst, med 297&nbsp;moh. 

Langs nordsida av øya går Foldafjorden, mens Gyltefjorden og Seierstadfjorden skiller øya fra fastlandet i øst. I sør ligger sundet Raudsunda mellom Jøa og Otterøya.  

Midt på øya ligger bygda Dun med kommunehus og med Olav Duuns barndomshjem Øver-Dun. Her arrangeres *Duun-stevne* annenhvert år, og forfatterskapet holdes levende.

Øya har forbindelse til fastlandet med ferjesambandet Seierstad–Ølhammeren og fylkesvei 777. På øya går Fv482 fra ferjeleiet Seierstad til Fosnes nord på øya, og Fv481 til Holviksjøen lengst sør. Vest på øya går Fv483 i en stor sløyfe fra Faksdal, via Hov til Dun.

## Kjente jøbygger
* Olav Duun &ndash; forfatter
* Roar Hoff &ndash; kulestøter 
* Kolbjørn Gåsvær &ndash; kulturarbeider

## Referanser
Gurskøya

**Gurskøy** er ei øy i Herøy og Sande kommuner, Møre og Romsdal. Den har et areal på 137 km². Det høyeste fjellet på Gurskøya er Sollia, 661 meter over havet. Innbyggertallet pr 1. januar 2023 er 4 491. Av disse bor 2477 i Herøy og 2014 i Sande. Tettsteder etter SSB sin definisjon er Larsnes (649 innb.), Moltustranda (438 innb.), Dragsund (386 innb., herav 379 på Gurskøya), Leikong (339 innb.) og Haugsbygda (297 innb.).    

I øst er det bro (Dragsundbrua) fra Gurskøya til Hareidlandet. I nord er øya knyttet til øyene i Ytre Herøy med utfyllinger og broer. Via Hareidlandet og Eika i Ulstein er øya knyttet til fastlandet (Ørsta/Volda) med undersjøisk tunnel. I sør går det ferje (Årvik – Koparnes) til fastlandet (Vanylven). Det går også ferje fra Larsnes til fastlandet (Åram i Vanylven) og til øyene i Sande (Kvamsøya og Voksa/Sandsøya). 

## Referanser
Bremangerlandet

**Bremangerlandet** er ei øy i Bremanger kommune i Sogn og Fjordane. Den har et areal på  og er den største øya i Sogn og Fjordane. Øyas høyeste fjell er Hornelen, på 860 meter.

I dag er øya bundet sammen med fastlandet via den undersjøiske Skatestraumtunnelen. Det er følgende kirkegårder på øya: Grotle gamle, Vetvikja. Bremanger kirke ligger også her.

## Referanser
Tysnesøya

**Tysnesøya** er den største  øya i Tysnes kommune, Vestland fylke. Den har et areal på . Det største tettstedet er Våge med 515 innbyggere. Det høyeste punktet på øya er Tysnessåto, som ligger 752 meter over havet.
Det er bro over Lukksundet til fastlandet i Bjørnafjorden kommune. Øya har ferjesamband fra Våge til Halhjem i Os, og fra Hodnanes til Huglo og Jektevik på Stord.

Langenuen går langs vestsiden av øya, i nord ligger Bjørnafjorden, og i øst ligger Onarheimsfjorden.

## Historie
Øya var en tid et viktig religiøst senter, som en kan se av flere stedsnavn med tilknytning til norrøn gudetro. Ved det gamle handelsstedet Årbakka finnes det gravhauger og bautasteiner. 

## Navnet
*Njarðarlǫg*, som er det gamle navnet på øya, har navnet fra den norrøne guden Njord. Navnet er kjent fra Olav Tryggvasons saga, nedtegnet omkring år 1190. Der sies det at en mann ved navn Þórdr ór Niarðarlǫg kjempet på kongens skip Ormen lange i slaget ved Svolder (ca. år 1000). 

Via seinere former som *Iardhalogh* (1427) har navnet utviklet seg til *Jarlo*, som finnes i ulike fordanskede former på kart inntil slutten av 1700-tallet, da det ble erstattet av *Tysnesøy*. I 1743 kalles øya *Gierlou* og *Gierlau* i en rapport om Tysnes prestegjeld fra presten Edvard Christie til kanselliet i København.  Kartverkets historiske kart viser bl.a. disse formene: *Iarteo* (1648), *Iarle-Øe* (1700), *Ierle* (1704), *Tÿsnes=Øen* (1780), *Iarl Øen* (1781), *Iarløe* (1785), *Tysnes-Øe* (1794), *Tÿsnæs öe* (1798), *Tysnæsö* (1849), *Tysnes-ö* (*Jarls ö*) (1850). 

## Referanser




## Eksterne lenker
* Tysnes.kommune.no om Tysnesøy
Ertvågsøya

**Ertvågsøya** (også kalt *Ertvågøya*, *Ertvågøy* og *Artvågsøya*) er ei frodig og berglendt øy i Aure kommune i Møre og Romsdal. Øya har et areal på 139,30&nbsp;km². Den er delt i to nesten like store deler, delt av Foldfjorden som skjærer inn i øya fra nord, og dels av Skausetvatnet som fortsetter fra Foldfjorden og videre sørover mot Vågosen. I vest danner Imarsundet skillet mot øyene Solskjel og Stabblandet. I nord grenser øya til Trondheimsleia, og i øst danner Aursundet skillet mot fastlandet og Aure sentrum. I sør ligger Vinjefjorden som danner grense mot Heim kommune i Trøndelag.

Sørsida av Ertvågsøya hørte ei tid til Valsøyfjord kommune, og gårdene langs Imarsundet hørte tidligere til Tustna kommune (1874&ndash;1964), men ble lagt til Aure kommune 1. januar 1965. Rundt øya ligger flere mindre øyer, som Rottøya og Ruøya i øst og Jøssøya og Bærøya i nord, i tillegg til Stabblandet (tidligere Tustna) i vest.

## Steder
* Arasvika 
* Foldfjorden
* Fuglvågen 
* Korsbekkfjellet
* Mjosundet 
* Sagvågen 
* Vingsnes 
* Vågosen 

## Samferdsel
I øst fikk øya fastlandsforbindelse til Aure i 1995. Den går via fylkesvei 680 over Mjosundbrua, Smalsundbrua  og Aursundbrua.

I vest ble Ertvågsøya knyttet sammen med øyene Stabblandet og Tustna av Imarsundbrua som ble åpnet 11. januar 2007.

I sør knytter ferjesambandet Arasvika–Hennset Ergvågsøya til Hennset i Heim kommune.

## Referanser




## Eksterne lenker
*
Holsnøy

**Holsnøy** (eller **Holsnøyni**) er ei øy i Alver kommune i Vestland. Den har et areal på . Det er bruforbindelse sørøst på øya over Flatøy til Lindåshalvøya og Bergenshalvøya.

Øyas største tettsted er Frekhaug. Høyeste punkt er Eldsfjellet med 324 moh og det største vannet er Storavatnet.

Under andre verdenskrig ble det anlagt et tysk kystbatteri på Holsnøy. Batteriet, Marine Küsten Batterie Skjellanger 5/504, ble oppsatt med tre 15 cm kanoner med skuddvidde  m, i september 1940. 

## Referanser
Randøy

**Randøy** er ei øy i Hjelmeland kommune, Rogaland. Arealet er 16,8 km². Høyeste punkt er Randåsen, 373 moh. Randøy bru gir øya fastlandsforbindelse. 

## Kulturminner

### Kådavågen
Det ligger flere synlige og ikke synlige kulturminner spredt rundt på Randøy.

Blant annet ligger det flere hauggraver og steinsetninger som er datert fra jernalder. Av synlige graver er gravrøysen Trodlahaugo  og steinlegningen ved ID: 177175  meget synlige i terrenget.

## Referanser
Reksteren

**Reksteren** er ei øy i Tysnes kommune i Hordaland. Den ligger mellom Tysnesøya og Huftarøy. Øya har et areal på . Reksteren har bruforbindelse over Bårdsundet til Tysnesøya.

I 1937 ble Reksteren kirke bygd på Bruntveit på østsiden av øya. 

Under andre verdenskrig ble det anlagt to tyske kystbatteri på Reksteren. Batteriet på Svarvahella, Heeres Küsten Batterie Reksteren - Nord 49/977, ble oppsatt med fire 10,5 cm kanoner med skuddvidde 16&nbsp;000 m, i mai 1941. Batteriet på Stølandsvik - Flygansvær, Heeres Küsten Batterie Reksteren - Süd 50/977, ble oppsatt med fire 10 cm kanoner med skuddvidde 15&nbsp;000 m, også i mai 1941  

På øya er det flere områder med en høy konsentrasjon av boreonemoral regnskog.

## Referanser
Borgundøya

**Borgundøya** er ei øy i Klosterfjorden helt sør i Kvinnherad kommune i Hordaland. Arealet er 11,4 km², og det høyeste punktet Borgundnuten ligger 462 meter over havet.

## Referanser
Flemsøya

**Flemsøya** eller **Skuløya** (på nordøymål Flemsøyna og Skuløyna, i dativ Flemsøyne og Skuløyne) er ei av Nordøyane i Haram kommune i Møre og Romsdal. Nordøyane omfatter også øyene i Giske kommune, og øyene i gamle Sandøy kommune, nå Ålesund. Arealet er 14,3 km². Innbyggertallet er 500 per 1. januar 2016. Flemsøya/Skuløya består av fem garder; Flem, Longva, Rogne, Nogva og Ura, nå Støene.

På motsatt side av Longvafjorden i sørvest ligger Haramsøya. Dit er det vegforbindelse via fylkesvei 150 og Ullasundbrua, og tidligere ferjeforbindelse videre til fastlandet (Skjelten og Søvik), nå fastlandsforbindelse over Lepsøybrua. På nordøstsida av øya ligger Nogvafjorden og Fjørtofta.

## Referanser
Atløy

**Atløy** (også kalt **Atløyna**) er ei øy i Askvoll kommune i Vestland fylke, nord for munningen av Dalsfjorden. Den har et areal på .

Kirka på Atløy, Vilnes kirke, er fra 1674, ettersom den som var før, brant ned i 1673 etter et lynnedslag. Det sies at da de gravde opp gulvet som hadde vært før, så fant de mange skjelettrester fra mennesker, som regnes som å være en vikinggrav.

Atløy har trolig fått navnet etter Atle Jarl etter slaget med jarlen Håkon Grjotgarson. De to jarlene møttest i et stort slag i Stavenesvågen i Askvoll. Her falt Håkon Grjotgardsson, og Atle jarl fikk også livstruende sår og døde litt senere på en gård på Atløy.

## Referanser
Hisarøyna

**Hisarøyna** (også skrevet *Hiserøyna* og *Hisarøya*) er ei øy i Gulen kommune i Sogn og Fjordane. Den ligger sør for munningen av Sognefjorden. Det høyeste punktet er Veten på 313 meter over havet.

Øya har et areal på  og den er dermed den nest største i kommunen etter Sandøyna. Hisarøyna har 43 innbyggere fordelt utover fire plasser: Nyhammer, Straume, Stevnebø og Vilsvika. Flest innbyggere bor på Straume med 18 fastboende.

## Referanser
Fjørtofta

**Fjørtofta** er den nordligste av øyene  Haram kommune. Haram var fra 2020 til 1. januar 2024 innlemmet i Ålesund i Møre og Romsdal.  Fjørtofta hører til øygruppa Nordøyane og ligger ved munningen av Romsdalsfjorden. Øyas høyeste punkt er Æafjellet, som er 112,5 moh.

Øya har 133 innbyggere pr 1. januar 2016. Arealet er 8,9&nbsp;km².

Øya er en del av Nordøyvegen som åpnet   27. august 2022, som knytter Nordøyane sammen med hverandre og fastlandet. 

Det var ferjeforbindelse til de nærliggende øyene og til fastlandet i mange år (rute 22, Brattvåg, Dryna, Myklebust, Fjørtofta) og hurtigbåtforbindelse til Ålesund og de andre Nordøyane. 

Fjørtoft kirke ble bygd i 1878 og ligger i Nordgard, som er et av de fire bygdelagene på øya (Nordgard, Sørgard, Otterlei og Stranda). Det har bodd folk på Fjørtofta i uminnelige tider, og det er gjort funn fra steinalder, bronsealder, jernalder og vikingtid på øya.

De siste årene det vært mye fraflytting, spesielt barnefamilier. Våren 2008 ble Fjørtoft barne- og ungdomsskule lagt ned. Elevene fra Fjørtofta pendler nå til Harøya. Etter at Nordøyvegen har dette snudd og nå er det tilflytning til øya. 

## Referanser